Barry Jones

Mae Stephen Barry Jones, y Barwn Jones, CC (ganwyd 26 Mehefin, 1938) yn wleidydd y Blaid Lafur yn y Deyrnas Unedig.

Cefndir
Cafodd Jones ei eni ym Mancot, Sir y FflintProfile: Insight into life of former Alyn and Deeside MP Lord Barry Jones  adalwyd 10 Rhagfyr 2014 ym 1938 a'i addysgu yn Ysgol Ramadeg Penarlâg a Choleg y Normal, Bangor. Cyn cael ei ethol i'r Senedd fe fu'n athro ac yn llywydd Undeb Cenedlaethol yr Athrawon yn Sir y Fflint. Bu hefyd yn gwasanaethu am ddwy flynedd yn y Ffiwsilwyr Brenhinol Cymreig o dan drefn Gwasanaeth Cenedlaethol.

Gyrfa wleidyddol 
Safodd Jones ar gyfer y Senedd am y tro cyntaf yn Northwich ym 1966 gan fethu cael ei ethol. Ym 1970 safodd yn Nwyrain Sir y Fflint yn etholiad 1970 a bu'n cynrychioli'r sedd fel Aelod Seneddol hyd ddiddymu'r etholaeth ym 1983 pan gafodd ei ethol i sedd newydd Alun a Glannau Dyfrdwy ym 1983.

Roedd yn Is-ysgrifennydd seneddol Gwladol dros Gymru o 1974 hyd 1979.

Ym 1994 cafodd Jones yn ei benodi gan y Prif Weinidog John Major yn aelod o'r Pwyllgor Diogelwch Cudd-wybodaeth newydd gan wasanaethu hyd 2001.

Wedi ei ymddeoliad o Dŷ'r Cyffredin  dyrchafwyd Jones i Dŷ'r Arglwyddi gan ddwyn y teitl Y Barwn Jones, o Lannau Dyfrdwy yn Sir Clwyd.

Yn Anrhydeddau Pen-blwydd y Frenhines 1999, cafodd ei ddyrchafu i'r Cyfrin GyngorThe Queen's Birthday Honours: Norma Major honoured for fundraising, BBC News, 12 Mehefin 1999. Adalwyd 10 Rhagfyr 2014..

Swyddi eraill 
Yn 2007 cafodd ei ethol yn Llywydd NEWI (Prifysgol Glyndŵr) a Chafodd ei ddyrchafu'n Ganghellor y brifysgol yn 2009."Celebration for newest university", BBC Wales News, 28 Chwefror 2009. Adalwyd 10 Rhagfyr 2014.

Bywyd personol 
Mae'r Barwn Jones yn gefnogwr brwd o Glwb Pêl-droed Everton.

Cyfeiriadau 

Categori:Aelodau Seneddol y Deyrnas Unedig
Categori:Gwleidyddion y Blaid Lafur (DU)
Categori:Gwleidyddion yr 20fed ganrif o Gymru
Categori:Genedigaethau 1938